এরপর আর্থার মিল্টনকে আর টেস্ট আঙ্গিনায় দেখা যায়নি। তবে, কাউন্টি ক্রিকেটে খেলা চালিয়ে যেতে থাকেন ও প্রভূতঃ সফলতা পান। ডানহাতে মিডিয়াম পেস বোলিংয়ে ৭৯টি প্রথম-শ্রেণীর উইকেট পেয়েছেন তিনি। ফুটবল মাঠে অসম্ভব দৌঁড়ুতেন যা ক্রিকেটেও এর প্রভাব পড়ে। দ্রুতগতিসম্পন্ন ফিল্ডার হিসেবে ৭৫৮ ক্যাচ তালুবন্দী করতে সক্ষম হয়েছিলেন তিনি। ১৯৫১ সাল থেকে স্বাভাবিক গতিতে উদ্বোধনী ব্যাটসম্যান হিসেবে খেলতেন। উইকেটে দ্রুতলয়ে রান সংগ্রহের উদ্দেশ্যে দৌঁড়ুতেন।

৩২০০০-এর অধিক প্রথম-শ্রেণীর রান সংগ্রহ করলেও তুলনামূলকভাবে কম গড়ে ৩৩.৬৬ রান তুলেছেন। ষোলো মৌসুমে সহস্রাধিক রান তুলেছেন। গ্লুচেস্টারশায়ারের পক্ষে ১০১৭টি ইনিংস খেলেছেন যা কাউন্টি দলটির রেকর্ডবিশেষ। ৩৯ বছর বয়সেও সাতটি সেঞ্চুরি সহযোগে দুই সহস্রাধিক রান তুলেন। ১৯৬৮ সালে গ্লুচেস্টারশায়ারের অধিনায়কের দায়িত্ব পালন করেছেন। ক্রিকেট খেলা থেকে অবসর গ্রহণের পর অক্সফোর্ড বিশ্ববিদ্যালয়ের কোচের দায়িত্বে ছিলেন আর্থার মিল্টন।

ফুটবলে অংশগ্রহণ
টেস্ট ক্রিকেট
অবসর
ব্যক্তিগত জীবন